آزربايجان تورک ميللتی!
بیر میللتی آرادان آپارماقین ان قولای یولی او میللتین دیلینی الیندن آلماق ایله ممکون دور، نیه کی ديل ميللتين سيماسينی سیجيللنديرن عاميللردن بيری سی، بلکه ده بيرينجيسيدير.
دیل بیر میللتین وارليغينين تظاهورو، اونون ميللی ثروتی، منليگی، معنوياتی و مدنيتی دیر. بو قناعت تاريخين بوتون دورلرينده قئيدسیز-شرطسيز قبول گورونن و ثوبوتا احتيياج دويولمايان بیر قونودور!.
بو گون مصر اؤلکه اولاراق وار اولسادا، اونون ایچینده کی میللت، عرب دیلین قبول ائتدیگی اوچون آرتیق ساده جه تاریخ کیتابلارینین ایچینده یاشایب و رئال حیاتدا بیتمیشدیر، اما آسوری لرایسه اؤلکه لری اولمادیغی حالدا دیل و میللی وارلیقلارین قورودوقلاری اوچون بیر میللت اولاراق یاشاماقدادیرلار!
بو گون دونیادا چوخ سایدا ائتنيک قروپ یاشایب ، ایکی یوزه یاخین دولت ده بیرلشمیش میللت لرین عضوو اولسادا نه یازیق کی ساده جه ۷۰ یاخین میلت واردیرکی دیللری دولت دیلی اولموشدور.« بو بیر آجی گئرچک دیر کی ، بیر میللتی، میللت اولاراق تانینماسی اوچون او دیلین دولت ديلی استاتوسونا يوکسلمهسی لازیمدیر» .
آزربایجان تورک میللتی امپریال اؤلکه لرین ایش بیرلیغی ایله پارچالانیب و یاد اؤلکه لرین مستعمره سینه چئویریلسه ده ، غیرتلی میللتیمیزین مبارزه سی نتیجه سینده ،بو گون آنا وطنیمیزین قوزئی حیصه سی، اؤز مستقیللیینه چاتاراق آنا دیلیمیزی دولت دیلی استاتوسونا چاتیریب ، بایراغیمیزی بیرلشمیش میللت لر بیناسیندا دالغالاندیردیغی اوچون، چیرکین پروژه چوکموش و چوخ یاخیندا گونئی حیصه سی ده اؤز مستقیللیین الده ائتمک ایله مکتب لریمیزده اوشاقلاریمیز، اوز دوغما دیللرینده تحصیل آلاجاقلار.
بیر عصره یاخیندیرکی ایرقچی- ایشغالچی سیستم، گونئی آذربايجاندا دوغما دیلیمیزی ياساقلایب و هر ایل بیر مهرده اوشاقلاریمزی آسیمیله مرکزلری اولان سوزده مکتب لره گؤنده ره ره ک غیر انسانی سیاستینی قاباغا آپارماقدادیر.
گونئی آزربایجان میللی حرکتی ایللردی بوتون ایمکانلاری ایله بو چیرکین سیاسته قارشی مجادیله وئریر و هر بیر آزادلیق سئوه ر انسانی بو کولتورل قتل عاما قارشی ديرنمه یه دعوت ائدیر.
گونئی آزربایجان میللی یول تشکیلاتی «میللی یول» قورتولوش مجادیله سینه یاردیم و حرکتین موکممیلی اولاراق دوشونورکی :
۱- رئژیمه یالوار یاخار ائتمه دن و رئژیمین یانداشلاری نین گونلوک اویوننارینا گلمه دن ، ایش آداملاری و خیر سئوه ر وطن داشلاریمیز، لازیم دیر کی دولت دن هئچ بیر یاردیم گؤزله مه دن مستقیل شکیلده آنا دیلیمیزی دوزگون و علمی اؤره نمه سی اوچون اؤزل دیل کلاس لاری آچیلماسینا مادی و معنوی شکیلده یاردیمجی اولسونلار!
۲- بو دیل کلاسلارینداکی باشاریلی اؤرنجیلره، باشقا اوشاقلاریمیزی دا اؤز دیللرینی اؤرنمک اوچون تشویق آماجلی ،بورسلار و یا هدیه لر وئرمک ایله ، آنا دیلیمیزی اؤره نمه یی تشویق ائتسینلر!
۳-آنا دیلده یازان یازارلاریمیزا دستک اوچون، فوند یاراداراق یازار و اؤزدیلیمیزه چئویری یاپان شخص لردن حمایت اولونسون!
۴-تورک دیلینده کیتاب آلیب و هدیه وئرمک ، بیر ایچ و اویوملو عادته چئویریلسین!
۵- اینترنت و مجازی دونیادا دیل قوراللارینا اویغون کلاس لار آچیلسین!
۶- کولتورل و دیل قونوسونداکی فعالیت لرُ سیاسته رئکلام و تبلیغ آماجلی یوخ ، بلکه سیاسته آلت یاپی حاضیرلاماق هدفی ایله اله آلینسین!
گونئی آزربایجان میللی یول تشکیلاتی «میللی یول»
مرکزکومیته سی
۰۱.۰۷.۱۳۹۹
www.milliyol.org
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab unk crh_Latn